«Հայաստանն ունի մի քանի թեկնածու, որոնք կարող են և կպահպանեն կազմակերպության քարտուղարության բնականոն աշխատանքը»,- այսօր Խորհրդարանում լրագրողներին ասել է Հայաստանի Արտաքին գործերի նախարարի պաշտոնակատար Զոհրաբ Մնացականյանը: Պատգամավորները Հայաստանի գլխավոր դիվանագետին հարցեր են ուղղել նաև Իրանի հետ հարաբերությունների, ԱՄՆ նախագահի ազգային անվտանգության հարցերով խորհրդական Ջոն Բոլթոնի երևանյան այցի և արտաքին տնտեսական հարաբերությունների զարգացման վերաբերյալ: